CELEX: 62018TN0046
Language: sl
Date: 2018-01-30 00:00:00
Title: Zadeva T-46/18: Tožba, vložena 30. januarja 2018 – Comune di Milano/Svet

12.3.2018   
            
            
               SL
            
            
               Uradni list Evropske unije
            
            
               C 94/35
            
         Tožba, vložena 30. januarja 2018 – Comune di Milano/Svet
   (Zadeva T-46/18)
   (2018/C 094/46)
   Jezik postopka: italijanščina
   
      Stranki
   
   
      Tožeča stranka: Comune di Milano (Milano, Italija) (zastopnika: F. Sciaudone in M. Condinanzi, odvetnika)
   
      Tožena stranka: Svet Evropske unije
   
      Predloga
   
   Tožeča stranka Splošnemu sodišču predlaga, naj:
   
               —
            
            
               v skladu s členom 263 PDEU razglasi ničnost sklepa Sveta z dne 20. novembra 2017, ki je bil sprejet ob robu 3579. zasedanja Sveta na seji Sveta za splošne zadeve v zvezi z izbiro novega sedeža Evropske agencije za zdravila (EMA), objavljene prek sporočila za javnosti, ki ne vsebuje poročila (Outcome of the Council Meeting (3579th Council meeting), Presse 65, začasna različica, v delu, v katerem je določeno, da bi bil nov sedež Evropske agencije za zdravila v Amsterdamu;
            
         
               —
            
            
               Svetu naloži plačilo stroškov tega postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: zloraba pooblastil
               
                           —
                        
                        
                           V zvezi s tem navaja, da je bil cilj, ki mu sledi Svet z izbirnim postopkom, opredeliti najboljšo ponudbo za preselitev sedeža EMA z vidika predhodno določenih izbirnih meril. Nasprotno, izbira novega sedeža EMA z žrebom in brez izvedbe kakršnekoli predhodne preiskave je v nasprotju s ciljem, določenim ob vzpostavitvi postopkovnih pravil, izbrati najboljšo ponudbo v preglednem izbirnem postopku na osnovi tehnične ocene in posebnih vnaprej določenih meril, in ni bilo mogoče preveriti neenakovrednosti dveh kandidatur, mesta Milano in Amsterdam.
                        
                     
         
               2.
            
            
               Drugi tožbeni razlog: kršitev načel dobrega upravljanja in preglednosti
               
                           —
                        
                        
                           V zvezi s tem navaja, da je izpodbijani sklep nezakonit, ker je rezultat postopka odločanja, za katerega je bilo značilno: (i) neobstoj oblike in metod, ki bi zagotovile nujno preglednost; (ii) neobstoj ustreznih preudarkov dejavnikov, ki so pomembni za zadevno oceno.
                        
                     
         
               3.
            
            
               Tretji tožbeni razlog: kršitev Sklepa Sveta z dne 1. novembra 2009 o sprejetju svojega poslovnika in postopkovnih pravil z dne 31. oktobra 2017
               
                           —
                        
                        
                           V zvezi s tem navaja, da način izvedbe glasovanja in rezultat Sklepa z dne 20. novembra 2017 pomenita tudi razloge za nezakonitost Sklepa z dne 20. novembra 2017 zaradi kršitve posebnih pravil, ki bi jih Svet moral spoštovati.